Α.Ε. Λιβαδειάς

Η Αθλητική Ένωση Λιβαδειάς ή Α.Ε.Λ., ήταν μια επαγγελματική ομάδα καλαθοσφαίρισης που έδρευε στη Λιβαδειά, στο Νομό Βοιωτίας. Η ομάδα ιδρύθηκε το 1994 και συμμετείχε για πρώτη φορά στην Α΄ Κατηγορία Ε.Σ.ΚΑ.Σ.Ε.. Η Α.Ε.Λ. έπαιζε τα εντός έδρας παιχνίδια της στο Κλειστό Γυμναστήριο Λιβαδειάς που βρίσκεται εντός της πόλης.

Η Α.Ε.Λ. έγινε η πρώτη Βοιωτική ομάδα που κατάφερε να αγωνιστεί στην Β΄ Εθνική και Α2 Εθνική Κατηγορία. Την περίοδο 2012-13 η ομάδα κατέκτησε το πρωτάθλημα του 2ου Ομίλου Νότου της Γ΄ Εθνικής Κατηγορίας για πρώτη φορά στην ιστορία της και έτσι κέρδισε την συμμετοχή της στην Β΄ Εθνική. Την περίοδο 2013-14 τερμάτισε στη δεύτερη θέση του βαθμολογικού πίνακα του Βορείου Ομίλου και αγωνίστηκε στα μπαράζ ανόδου όπου τερμάτισε δεύτερη χωρίς να παίρνει την άνοδο αρχικά. Τελικά ύστερα από την παραίτηση του Α.Ε. Ίκαρου Καλλιθέας από το πρωτάθλημα της Α2 Εθνικής Κατηγορίας τη θέση κατέλαβε η Α.Ε.Λ..

Η ομάδα έχει κατακτήσει 2 πρωταθλήματα της Α΄ Κατηγορίας Ε.Σ.ΚΑ.Σ.Ε. και 1 πρωτάθλημα της Γ΄ Εθνικής Κατηγορίας και αγωνιζόταν με χρώματα το μπλε, το πορτοκαλί και το λευκό. Διατηρούσε τμήματα καλαθοσφαίρισης για αθλητές και αθλήτριες όλων των ηλικιακών ομάδων.

Η ομάδα διαλύθηκε το 2016, λόγω απορρόφησής της από την Α.Ε. Χολαργού.

 Ιστορία 
Το ανδρικό τμήμα καλαθοσφαίρισης του συλλόγου έχει κατακτήσει δύο φορές το οικείο του τοπικό πρωτάθλημα, το οποίο διοργανώνει η Ε.Σ.Κ.Α.Σ.Ε., και συγκεκριμένα τις χρονιές 19962008.«Ένωση Σωματείων Καλαθοσφαίρισης Ανατολικής Στερεάς και Εύβοιας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 1996-97 αγωνίστηκε για πρώτη φορά στην ιστορία της σε εθνικό επίπεδο, γνωρίζοντας ωστόσο τον υποβιβασμό από τη Γ' Εθνική Κατηγορία στο τοπικό πρωτάθλημα μετά την ολοκλήρωση των αγώνων.«Α.Ε. Λιβαδειάς: Ραντεβού με την Ιστορία», άρθρο στον ιστότοπο Viotiki-ora.gr, 9 Μαΐου 2014.

Επιστρέφοντας μετά από μία δεκαετία στο Πρωτάθλημα του 2ου Ομίλου Νότου της Γ' Εθνικής, η Α.Ε.Λ. συγκέντρωσε κατά την περίοδο 2008-09 17 νίκες και 9 ήττες, ολοκληρώνοντας τη χρονιά στην 3η θέση της βαθμολογίας.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την επόμενη χρονιά, 2009-10, αν και συγκέντρωσε μία επιπλέον νίκη, τερμάτισε μία θέση χαμηλότερα.

Έχοντας παραμείνει στην ίδια κατηγορία και όμιλο, η αγωνιστική πορεία της ομάδας παρουσίασε κάμψη την περίοδο 2010-11 κατά την οποία βρέθηκε στην 8η θέση της κατάταξης σε σύνολο 14 ομάδων, επίδοση που επανέλαβε και την ακόλουθη περίοδο, 2011-12, αυτή τη φορά σε σύνολο 12 ομάδων.

Ήταν τη χρονιά 2012-13 που η ομάδα πραγματοποίησε την υπέρβαση, ολοκληρώνοντας τις αγωνιστικές της υποχρεώσεις στην 1η θέση του βαθμολογικού πίνακα του 2ου Ομίλου Νότου.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το επίτευγμα αυτό της εξασφάλισε και την άνοδο στη Β' Εθνική Κατηγορία για πρώτη φορά στην ιστορία της. Μελανό σημείο στη χρονιά ήταν η φερόμενη απόπειρα δηλητηρίασης του αρχηγού Τάσου Δημητριάδη, καθώς το περιεχόμενο του μπουκαλιού από το οποίο έπινε νερό να αντικαταστάθηκε πριν από τον τελευταίο αγώνα της χρονιάς με νέφτι, αν και ο παίκτης αντιλήφθηκε εγκαίρως πως κάτι δεν πήγαινε καλά προτού ο οργανισμός του υποστεί ζημιά.«Πρωταθλητισμός... διαρκείας για την ΑΕ Λιβαδειάς», άρθρο στον ιστότοπο Gazzetta.gr, 18 Ιουλίου 2013.«Απίστευτο!!! Νέφτι στο νερό του Δημητριάδη…» , άρθρο στον ιστότοπο StereaSports.gr, 11 Απριλίου 2013.«Τ.Δημητριάδης: "Αυτός που έβαλε νέφτι στο μπουκάλι μου δεν είναι...άνθρωπος"» , άρθρο στον ιστότοπο StarSports.gr, 12 Απριλίου 2013.

Κατά την αγωνιστική περίοδο, 2013-14, η Α.Ε. Λιβαδειάς διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 17 νίκες και 9 ήττες, κατέλαβε τη 2η θέση της τελικής βαθμολογίας.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014. Ακολούθως διεκδίκησε ανεπιτυχώς την άνοδο στην Α2 Εθνική Κατηγορία σε αγώνα μπαράζ που διεξήχθη στη Χαλκίδα, στον οποίο και γνώρισε την ήττα με σκορ 59-63 από τον Εθνικό Πειραιώς.«Έχασε την άνοδο στην Α2 Εθνική η Α.Ε.Λιβαδειάς» , άρθρο στον ιστότοπο StarSports.gr, 10 Μαΐου 2014.

Ο καλαθοσφαιριστής του συλλόγου Τάσος Δημητριάδης αναδείχθηκε τρίτος σκόρερ του Πρωταθλήματος του Ομίλου Βορρά σημειώνοντας 486 πόντους.«Οι σκόρερς της Β” Εθνικής (τελική λίστα)», άρθρο στον ιστότοπο InfoBasket.gr, 7 Μαΐου 2014.

Στη διάρκεια της χρονιάς η ομάδα κινδύνευσε με μηδενισμό σε αγώνα όταν δεν αγωνίστηκε ενάντια στο Αιγάλεω εξαιτίας σοβαρών επεισοδίων μεταξύ φανατισμένων οπαδών των αντίστοιχων ποδοσφαιρικών ομάδων.«Αριδάς: "Τέτοια ζούγκλα δεν έχω ξαναζήσει"» , άρθρο στον ιστότοπο BasketPlus.gr, 31 Μαρτίου 2014.

Διακεκριμένοι καλαθοσφαιριστές
200px|thumb|right|Ο Νίκος Οικονόμου που ανέλαβε καθήκοντα προπονητή το 2014.

 Τάσος Δημητριάδης(4 περιόδους: 2011/15)
 Γιάννης Γκαγκαλούδης(1 περίοδο: 2014/15)
  Ντάρκο Ράλλης(2 περιόδους: 2013/15)
 Ιβάν Βουγκαντίνοφ(1 περίοδο: 2014/15)

Προπονητές
  Βασίλης Ροζάνας 1998-2000
  Νίκος Χρυσόγελος ;/05-03-2013
  Παναγιώτης Αριδάς 06-03-2013/;
  Παναγιώτης Ζωντός 2013/2014  Παναγιώτης Αριδάς 03-2014/2014
  Νίκος Οικονόμου 2014/15

Διακρίσεις
Εγχώριες διοργανώσεις
Πρωτάθλημα
Γ΄ Εθνική Κατηγορία: 1 
2012–13
Α΄ Κατηγορία Ε.Σ.ΚΑ.Σ.Ε.: 2 
1995–96, 2007–08

Ιστορία πρωταθλήματος και κυπέλλου
 Περίοδος Εγχώριες διοργανώσεις Κύπελλο ΕλλάδαςΚΠρωτάθλημαΠλέι οφ1994–95 5Α΄ Ε.Σ.ΚΑ.Σ.Ε.  —1995–96 5Α΄ Ε.Σ.ΚΑ.Σ.Ε. 1 —1996–97 4Γ΄ Εθνική13— —1997–98 5Α΄ Ε.Σ.ΚΑ.Σ.Ε.  —1998–99 5Α΄ Ε.Σ.ΚΑ.Σ.Ε.  —1999–00 5Α΄ Ε.Σ.ΚΑ.Σ.Ε.  —2000–01 5Α΄ Ε.Σ.ΚΑ.Σ.Ε.  —2001–02 5Α΄ Ε.Σ.ΚΑ.Σ.Ε.  —2002–03 5Α΄ Ε.Σ.ΚΑ.Σ.Ε.  —2003–04 5Α΄ Ε.Σ.ΚΑ.Σ.Ε.  —2004–05 5Α΄ Ε.Σ.ΚΑ.Σ.Ε.  —2005–06 5Α΄ Ε.Σ.ΚΑ.Σ.Ε.  —2006–07 5Α΄ Ε.Σ.ΚΑ.Σ.Ε.  —2007–08 5Α΄ Ε.Σ.ΚΑ.Σ.Ε. 1 Πρωταθλήτρια—2008–09 4Γ΄ Εθνική 3 ——2009–10 4Γ΄ Εθνική 4 ——2010–11 4Γ΄ Εθνική 8 ——2011–12 4Γ΄ Εθνική 8 ——2012–13 4Γ΄ Εθνική 1 ——2013–14 3Β΄ Εθνική 2 Δεύτερη—2014–15 2Α2 Εθνική 6 —Α' Φάση2015–16 2Α2 Εθνική 10 —Α' Φάση

 Τμήμα καλαθοσφαίρισης γυναικών 
 Ιστορική αναδρομή 
Το γυναικείο τμήμα καλαθοσφαίρισης του συλλόγου έχει αναδειχθεί τέσσερις φορές πρωταθλήτρια ομάδα της Ε.Σ.Κ.Α.Σ.Ε. και συγκεκριμένα τις χρονιές 2000200220032004.

Κατά την αγωνιστική περίοδο, 2012-13, η Α.Ε. Λιβαδειάς έλαβε μέρος στο Πρωτάθλημα της Α' Κατηγορίας Γυναικών της Ε.Σ.Κ.Α.Σ.Ε.

 Επιτυχίες 
 Τοπικές 
 Πρωτάθλημα Α΄ Ε.Σ.Κ.Α.Σ.Ε.
 Πρωταθλήτρια (4):  2000, 2002, 2003, 2004

 Παραπομπές 

 Εξωτερικοί σύνδεσμοι 

 Α.Ε. Λιβαδειάς, επίσημο ιστολόγιο του συλλόγου.


Κατηγορία:Αθλητικοί σύλλογοι Βοιωτίας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Ιδρύσεις αθλητικών συλλόγων το 1994
Κατηγορία:Ιδρύσεις ομάδων καλαθοσφαίρισης το 1994